biswa921/orwiki-latest-pages-articles-raw huggingface dataset:
ମହିଳା ମୁଖ୍ୟମନ୍ତ୍ରୀଙ୍କ ତାଲିକା

ସ୍ୱାଧୀନତା ପରଠୁ ଭାରତର ବିଭିନ୍ନ ରାଜ୍ୟ ଗୁଡିକରେ ୧୬ ଜଣ ମହିଳା ମୁଖ୍ୟମନ୍ତ୍ରୀ ପଦ ସମ୍ଭାଳିଛନ୍ତି । ବର୍ତ୍ତମାନ ବସୁନ୍ଧରା ରାଜେ (ରାଜସ୍ଥାନ), ମମତା ବାନାର୍ଜୀ (ପଶ୍ଚିମ ବଙ୍ଗ) ଓ ମେହବୂବା ମଫ୍ତୀ (ଜାମୁ ଓ କାଶ୍ମୀର) ଭାରତର ତିନିଟି ରାଜ୍ୟରେ ମୁଖ୍ୟମନ୍ତ୍ରୀ ଅଛନ୍ତି । ୨୯ଟି ରାଜ୍ୟ ମଧ୍ୟରୁ ୧୩ଟି ରାଜ୍ଯରେ ମହିଳାମାନେ ମୁଖ୍ୟମନ୍ତ୍ରୀର ପଦ ପାଇଛନ୍ତି । ସର୍ବାଧିକ ଭାବେ ଭାରତୀୟ ଜାତୀୟ କଂଗ୍ରେସରୁ ୫ ଜଣ ମହିଳା ମୁଖ୍ୟମନ୍ତ୍ରୀ ହେଇଛନ୍ତି । 

 ଶାସନକାଳ କ୍ରମେ ମହିଳା ମୁଖ୍ୟମନ୍ତ୍ରୀମାନଙ୍କ ତାଲିକା 
 Key
 କ୍ରମ  ନାମ  ଚିତ୍ର  ରାଜ୍ୟ  କାର୍ଯ୍ୟ ଭାର  Total tenure ପାର୍ଟି  1 ସୁଚେତା କୃପାଲାନି 128x128_px ଉତ୍ତର ପ୍ରଦେଶ 2 October 1963 – 13 March 1967  days ଭାରତୀୟ ଜାତୀୟ କଂଗ୍ରେସ 2 ନନ୍ଦିନୀ ଶତପଥୀ – ଓଡ଼ିଶା 14 June 1972 – 3 March 1973
6 March 1974 – 16 December 1976 1278 days ଭାରତୀୟ ଜାତୀୟ କଂଗ୍ରେସ 3 ଶଶିକଳା କକୋଦକର  148x148_px ଗୋଆ 12 August 1973 – 27 April 1979  days Maharashtrawadi Gomantak Party 4 ସୈଦା ଅନ‌ୱାରା ତୈମୁର – ଆସାମ ୬ ଡିସେମ୍ବର ୧୯୮୦  – ୩୦ ଜୁନ ୧୯୮୧   days ଭାରତୀୟ ଜାତୀୟ କଂଗ୍ରେସ 5 ଜାନକୀ ରାମଚନ୍ଦ୍ରନ  – ତାମିଲନାଡୁ ୭ ଜାନୁଆରୀ ୧୯୮୮ – ୩୦ ଜାନୁୟାରୀ ୧୯୮୮   days All India Anna Dravida Munnetra Kazhagam 6 ଜୟଲଳିତା 133x133_ପିକସେଲ ତାମିଲନାଡୁ 24 June 1991 – 12 May 1996
14 May 2001 – 21 September 2001
2 March 2002 – 12 May 2006
16 May 2011 – 27 September 2014
23 May 2015 – 5 December 2016 5238 days All India Anna Dravida Munnetra Kazhagam 7 କୁମାରୀ ମାୟାବତି  ଉତ୍ତର ପ୍ରଦେଶ 13 June 1995 – 18 October 1995
21 March 1997 – 21 September 1997
3 May 2002 – 29 August 2003
13 May 2007 – 15 March 2012 2562 days ବହୁଜନ ସମାଜ ପାର୍ଟି 8 ରାଜିନ୍ଦର କୌର  – ପଞ୍ଜାବ, ଭାରତ 21 January 1996 – 12 February 1997  days ଭାରତୀୟ ଜାତୀୟ କଂଗ୍ରେସ 9 ରାବଡି ଦେବୀ  126x126_ପିକସେଲ Bihar 25 July 1997 – 11 February 1999
9 March 1999 – 2 March 2000
11 March 2000 – 6 March 2005 2746 days ରାଷ୍ଟ୍ରୀୟ ଜନତା ଦଳ 10 ସୁଷମା ସ୍ୱରାଜ  127x127_ପିକସେଲ ଦିଲ୍ଲୀ 12 October 1998 – 3 December 1998  days ଭାରତୀୟ ଜନତା ପାର୍ଟି  11 ଶୀଲା ଦୀକ୍ଷିତ 130x130_ପିକସେଲ ଦିଲ୍ଲୀ 3 December 1998 – 28 December 2013  days ଭାରତୀୟ ଜାତୀୟ କଂଗ୍ରେସ 12 ଉମା ଭାରତୀ  127x127_ପିକସେଲ ମଧ୍ୟ ପ୍ରଦେଶ 8 December 2003 – 23 August 2004  days ଭାରତୀୟ ଜନତା ପାର୍ଟି  13 ବସୁନ୍ଧରା ରାଜେ  * 130x130_ପିକସେଲ ରାଜସ୍ଥାନ 8 December 2003 – 18 December 2008
8 December 2013 – present 3018 days ଭାରତୀୟ ଜନତା ପାର୍ଟି  14 ମମତା ବାନାର୍ଜୀ * 133x133_ପିକସେଲ ପଶ୍ଚିମ ବଙ୍ଗ 20 May 2011 – present  days All India Trinamool Congress 15 Anandiben Patel 125x125_ପିକସେଲ ଗୁଜରାଟ 22 May 2014 – 7 August 2016  days ଭାରତୀୟ ଜନତା ପାର୍ଟି  16 ମେହବୂବା ମଫ୍ତି   * 127x127_ପିକସେଲ ଜମ୍ମୁ ଓ କଶ୍ମୀର 4 April 2016 – 20 June 2018  days Jammu and Kashmir Peoples Democratic Party

 ଆଧାର
ଲିପି (ଅଭିନେତ୍ରୀ)

‌ଲିପି‌ ଜଣେ ଓଡ଼ିଆ ଆଲବମ ଏବଂ କଥାଚିତ୍ର ଅଭିନେତ୍ରୀ । ‌ମୁଁ ବିନା ଘୁଙ୍ଗୁରରେ ନାଚିବି‌ ଆଲବମ୍ ଜରିଆରେ ଆଲବମ୍ ଦୁନିଆରେ ପ୍ରଥମ ଅଭିନୟ ଆରମ୍ଭ କରିଥିଲେ । ସେ ପାଖାପାଖି ୩୦୦୦ଟି ଆଲବମ୍‌ରେ ଅଭିନୟ କରିଥିଲେ । ୨୦୦୫ରେ ଓମ୍ ଶାନ୍ତି ଓମ୍ ଚଳଚ୍ଚିତ୍ରରେ ଲିପି ପ୍ରଥମେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।  ଏହାପରେ ଦୀର୍ଘଦିନର ବ୍ୟବଧାନ ପରେ ୨୦୧୨ରେ ପୁଣିଥରେ ସେ ବ୍ୟାଡ଼୍ ଗାର୍ଲ ଚଳଚ୍ଚିତ୍ରରେ ନାୟିକା ଭାବରେ ଅଭିନୟ କରିଥିଲେ । ଲିପି ଅନୁଭବ ମହାନ୍ତି, ଦୀପକ, ଦୁଷ୍ମନ୍ତ, ପ‌ପୁ, ବୁଲୁ, ଦେବାଶିଷ, ଆକାଶ ଆଦି ଅନେକ ନାୟକଙ୍କ ସ‌ହ ଆଲବମ୍‌ରେ ଅଭିନୟ କରିଛନ୍ତି ।

ପ୍ରାରମ୍ଭିକ ଜୀବନ
ଲିପି ବ୍ରହ୍ମ‌ପୁରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ପୋଲିସ ଆରକ୍ଷୀ ଅଧକ୍ଷ । ସେ ଲିପିଙ୍କୁ ଜଣେ ଆଇ.ପି.ଏସ୍ କରାଇବାର ସ୍ୱପ୍ନ ଦେଖିଥିଲେ । ମାତ୍ର ଲିପି ଛୋଟ ବେଳୁ ଅଭିନୟ ପ୍ରତି ଆକର୍ଷିତ ହେଇଥିଲେ । ଲିପିଙ୍କ ମାଆ ଜଣେ କଥାଚିତ୍ର ଅଭିନେତ୍ରୀ । ଲିପି ବ୍ରହ୍ମ‌ପୁରର ମହାମାୟୀ ମହିଳା ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ ।

ଅଭିନୟ ଜୀବନ
ଆଲବମ୍
ଲିପି ଛୋଟବେଳୁ ନୃତ୍ୟ ଏବଂ ଅଭିନୟ ପ୍ରତି ଆକର୍ଷିତ ହୋଇଥିଲେ । ସେ ଛୋଟବେଳୁ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ । ଆଲବମ୍ ନିର୍ଦ୍ଦେଶକ ଯତୀନ ନାୟକ ଲିପିଙ୍କୁ ପ୍ରଥମ ଆଲବମ୍‌ରେ ଅଭିନୟ କରିବାର ସୁଯୋଗ ଦେଇଥିଲେ । ଲିପିଙ୍କର ପ୍ରଥମ ଆଲବମ୍ ଥିଲା ‌ମୁଁ ବିନା ଘୁଙ୍ଗୁରରେ ନାଚିବି‌ । ଆଲବମ୍ ମଧ୍ୟରେ ଅଧିକ ଲୋକପ୍ରିୟ ହୋଇଥିବା ଆଲବମ୍ ହେଉଛି ‌ଜାଇ ଫୁଲ‌ । ଲିପି ପାଖାପାଖି ୩୦୦୦ରୁ ଅଧିକ ଆଲବମ୍‌ରେ ଅଭିନୟ କରିଛନ୍ତି । ଲିପିଙ୍କୁ ‌ଆଲବମ୍ କୁଇନ୍‌ ବୋଲି କୁହାଯାଏ ।  ସେ ସେତେବେଳର ଆଲବମ୍‌ରେ ଅଭିନୟ କରୁଥିବା ପ୍ରାୟ ସବୁ ନାୟକଙ୍କ ସ‌ହ କାମ କରିଥିଲେ । 

ଚଳଚ୍ଚିତ୍ର
ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଓମ ଶାନ୍ତି ଓମରେ ୨୦୦୫ରେ ଓଡ଼ିଆ କଥାଚିତ୍ରରେ ପ୍ରଥମ ଅଭିନୟ ଆରମ୍ଭ କରିଥିଲେ । ଦୀର୍ଘ ଦିନର ବ୍ୟବ‌ଧାନ ପରେ ଲିପି ୨୦୧୨ରେ ବ୍ୟାଡ଼୍ ଗାର୍ଲରେ ପୁଣିଥରେ ଚଳଚ୍ଚିତ୍ରକୁ ଫେରିଥିଲେ । ଏହି ଚଳଚ୍ଚିତ୍ରରେ ମିହିର ଦାସ ଏବଂ ବବ୍‌ଲି ଲିପିଙ୍କ ସ‌ହ ମୁଖ୍ୟ ଭୂମିକାରେ ଥିଲେ । ପରେ ପରେ ମୁକ୍ତିଲାଭ କରିଥିବା ଚଳଚ୍ଚିତ୍ର ହେଉଛି: ଅରିନ୍ଦମ ରାୟଙ୍କ ସ‌ହ ଡାଡି, ମୀମାଂସା, ଗଳ୍ପ ନୁହେଁ ଅଳ୍ପ ଦିନର । 

ଅଭିନେତା ମନୋଜ ମିଶ୍ରଙ୍କ ସ‌ହ ‌ଆଦିଭୂମି‌ ଚଳଚ୍ଚିତ୍ର ମାଧ୍ୟମରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

ଦୂରଦର୍ଶନ
ଲିପି ଇ ଟିଭି ଓଡ଼ିଆରେ ପ୍ରସାରିତ କାର୍ଯ୍ୟକ୍ରମ ‌ଅନନ୍ୟା‌ରେ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ଏହା ପରେ ସେ ପୁଣିଥରେ ଇ ଟିଭି ଓଡ଼ିଆରେ ‌ଆପଣଙ୍କ ପସନ୍ଦ‌ କାର୍ଯ୍ୟକ୍ରମରେ ମଧ୍ୟ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ଦୂରଦର୍ଶନରେ ପ୍ରସାରିତ କିଛି କାର୍ଯ୍ୟକ୍ରମରେ ମଧ୍ୟ ଲିପି ବିଚାରିକା ଭାବରେ କାର୍ଯ୍ୟ କରିଥିଲେ । କାହ୍ନୁଚରଣ ମହାନ୍ତିଙ୍କ ଲିଖିତ ଉପନ୍ୟାସ 'କା'ର ନାଟ୍ୟ ରୂପାନ୍ତରରେ ଲିପି ମୁଖ୍ୟ ନାୟିକା ଭୂମିକାରେ ଅଭିନୟ କରିଥିଲେ । ଏହି ଧାରାବାହିକଟି ତରଙ୍ଗ ଟିଭିରେ ପ୍ରସାରିତ ହୋଇଥିଲା ।

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ୨୦୦୫  ଓମ ଶାନ୍ତି ଓମ   ୨୦୧୨  ବ୍ୟାଡ଼୍ ଗାର୍ଲ  ୨୦୧୪  ଡାଡି  ୨୦୧୫ ଗଳ୍ପ ନୁହେଁ ଅଳ୍ପ ଦିନର   ୨୦୧୬  ମୀମାଂସା 

ବଛା ବଛା ଆଲବମ୍
 ଆଲବମ୍ କୁଇନ୍
 ଜାଇଫୁଲ
 ସାଗରେ ତ ରଙ୍ଗ ପରି

ଆଧାର

ବାହାର ଆଧାର

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଆଇସୋଫ୍ଲୁରେନ

ଆଇସୋଫ୍ଲୁରେନ (ଇଂରାଜୀ ଭାଷାରେ Isoflurane, ବିକ୍ରୟ ନାମ ଫୋରେନ/ Forane ଏକ ସର୍ବାଙ୍ଗ ନିଶ୍ଚେତକ (general anesthetic) । ନିଶ୍ଚେତନ (anesthesia) ଆରମ୍ଭ କରିବାକୁ ଓ ବଜାୟ ରଖିବାକୁ ଏହା ଦିଆଯାଏ । ଆଇସୋଫ୍ଲୁରେନ ଶ୍ୱାସନଳୀ ଉତ୍ତେଜକ ହୋଇଥିବାରୁ ଅଧିକାଂଶ ସମୟରେ ଏହା ସ‌ହିତ ଅନ୍ୟ ଔଷଧ ଦିଆଯାଏ । ଏହା ଆଘ୍ରାଣ (inhalation) ପଦ୍ଧତିରେ ଦିଆଯାଏ ।

ଆଇସୋଫ୍ଲୁରେନର ପାର୍ଶ୍ୱ ପ୍ରତିକ୍ରିୟାରେ ଶ୍ୱାସକ୍ରିୟା ମାନ୍ଦା (decreased effort to breathe ବା (respiratory depression) ହୁଏ, ନିମ୍ନ ରକ୍ତଚାପ (low blood pressure) ଓ ଅନିୟମିତ ହୃତ୍ ସ୍ପନ୍ଦନ ଆଦି ଲକ୍ଷଣ ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ହେଲେ ମାଲିଗନାଣ୍ଟ ହାଇପରଥର୍ମିଆ (malignant hyperthermia) ଓ ହାଇପରକାଲେମିଆ ବା ମାତ୍ରାଧିକ ରକ୍ତ ପଟାସିଅମ ସ୍ତର ହୋଇଯାଏ । ମାଲିଗନାଣ୍ଟ ହାଇପରଥର୍ମିଆ ରୋଗୀକୁ ବା ତାହାର ପରିବାରରେ ଏହି ରୋଗ ଇତିହାସ ଥିଲେ ଏହି ଔଷଧ ଦିଆଯାଏନାହିଁ । ଗର୍ଭସ୍ଥ ଶିଶୁ ପ୍ରତି ଏହାର ନିରାପତ୍ତା ଜଣାନଥିଲେ ମଧ୍ୟ ସିଜରିଆନ ସେକସନ (cesarean section) ଅପରେଶନ ବେଳେ ଦେଇହୁଏ । ହାଲୋଜେନେଟେଡ ଇଥର (halogenated ether) ଶ୍ରେଣୀର ଏହା ଏକ ଔଷଧ । 

 
ସନ ୧୯୭୯ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ଆଇସୋଫ୍ଲୁରେନ ସ୍ୱୀକୃତିପ୍ରାପ୍ତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୨୫୦ ମି:ଲି: ବୋତଲର କ୍ରୟ ମୂଲ୍ୟ ୧୭.୨୪ରୁ ୧୭୦.୪୦ ଆମେରିକୀୟ ଡଲାର ।

 ଆଧାର 

ଶ୍ରେଣୀ:ଔଷଧ
ଅମିଶା ପଟେଲ

ଅମିଶା ପଟେଲ (ଜନ୍ମ ଅମିଶା ଅମିତ୍ ପଟେଲ; ୯ ଜୁନ ୧୯୭୫) ଜଣେ ଭାରତୀୟ ଅଭିନେତ୍ରୀ ଓ ମଡେଲ। ସେ ମଧ୍ୟ ତେଲୁଗୁ ଓ ତାମିଲ ଚଳଚ୍ଚିତ୍ରରେ ଅଭିନୟ କରିଛନ୍ତି। ସେ ୨୦୦୦ ମସିହାରେ ରୋମାଞ୍ଚକ ଚଳଚ୍ଚିତ୍ର, "କାହୋନା ପ୍ୟାର ହେ"ଦ୍ୱାରା ଚଳଚ୍ଚିତ୍ର ଜଗତରେ ପାଦ ଦେଇଥିଲେ। ପଟେଲ୍  ଅଭିନୟ କରିଥିବା, ଗଦର୍:ଏକ ପ୍ରେମକଥା (୨୦୦୧) ଯାହାକି ଚଳଚ୍ଚିତ୍ର ଜଗତରେ ଇତିହାସ ରଚିଥିଲା। ଏହି ଚଳଚ୍ଚିତ୍ର ପାଇଁ ତାଙ୍କୁ ବହୁତ ସମାଲୋଚନା ମିଳିଥିଲା ଏବଂ ଏହି ଚଳଚ୍ଚିତ୍ର ପାଇଁ ତାଙ୍କୁ Filmfare special performance award ମଧ୍ୟ ମିଳିଥିଲା। ସେ ୨୦୧୧ ମସିହାରେ "ଅମିଶା ପଟେଲ୍ ପ୍ରଡ଼କ୍ସନ" ନାମରେ ଏକ ପଡ଼କ୍ସନ କମ୍ପାନୀ ତିଆରି କରିଥିଲେ।  
ପ୍ରାଥମିକ ଜୀବନ
ପଟେଲ୍ ଗୁଜରାଟୀ ପରିବାରରେ ଜନ୍ମ ଗ୍ରହଣ କରିଥିଲେ। ଅମିତ୍ ପଟେଲ୍ ଓ ଆଶା ପଟେଲ୍ ତାଙ୍କର ପିତାମାତା। ୫ ବର୍ଷ ବୟସରୁରେ ଭରତନାଟ୍ୟମ୍ ନୃତ୍ୟ ଶିକ୍ଷା ଗ୍ରହଣ କରୁଥିଲେ। ତାଙ୍କ ଜନ୍ମ ନାମ ତାଙ୍କ ପିତାମାତା ନାମକୁ ମିଶାଇ ଅମିଶା ରଖାଗଲା।
ଆଧାର

ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ସୁସ୍ମିତା ସେନ

ସୁସ୍ମିତା ସେନ (ଜନ୍ମ ୧୯ ନଭେମ୍ବର ୧୯୭୫) ଜଣେ ଭାରତୀୟ ଚ୍ଚଳଚ୍ଚିତ୍ର ଅଭିନେତ୍ରୀ, ମଡେଲ୍ ଓ ୧୯୯୪ ମସିହାରେ ସେ ବିଶ୍ୱ ସୁନ୍ଦରୀ ପ୍ରିଯୋଗିତାର ବିଜେତା।ସେନ୍ ହେଉଛନ୍ତି ପ୍ରଥମ ଭାରତୀୟ ଯିଏକି ଏହି ମୁକୁଟ ଜିତିଥିଲେ।

ସେ ହିନ୍ଦୀ ଚଳଚ୍ଚିତ୍ର ଦସ୍ତକରୁ ତାଙ୍କ ସିନେମା ଜୀବନ ଆରମ୍ଭ କରିଥିଲେ।ତାମିଲ ଚଳଚ୍ଚିତ୍ର ରତଛାଗନ୍ରେ ନାଗାର୍ଜୁନଙ୍କ ସହ ଅଭିନୟ କରି ସେ ଏ ଦିଗରେ ଆଗକୁ ବଢିଥିଲେ।
ପ୍ରାଥମିକ ଜୀବନ
ସେନ୍ ହାଇଦ୍ରାବାଦର ଏକ ବଙ୍ଗାଳୀ ପରିବାରରେ ଜନ୍ମ ଗ୍ରହଣ କରିଥିଲେ। ତାଙ୍କ ପିତା ସୁବର ସେନ୍ ଜଣେ ଭାରତୀୟ ବାୟୁସେନାର ସେନାପତି ଓ ମାତା ଶୁଭ୍ରା ସେନ୍ ଜଣେ ଗହଣା ନକ୍ସାକାରୀ ଥିଲେ। ତାଙ୍କ ଭଉଣୀଙ୍କ ନାମ ନିଲମ୍ ଓ ଭାଇଙ୍କ ନାମ ରାଜୀବ ଅଟେ।
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ହେମା ମାଳିନୀ

ହେମା ମାଳିନୀ("ହେମା ମଳିନୀ ଚକ୍ରବର୍ତ୍ତୀ") (ଜନ୍ମ ୧୬ ଅକ୍ଟୋବର ୧୯୪୮) ତାମିଲନାଡ଼ୁର ଜିୟାପୁରମଠାରେ ଜନ୍ମ ଗ୍ରହଣ କରିଥିଲେ। ସେ ଏକାଧାରାରେ ଜଣେ ଅଭିନେତ୍ରୀ, ପ୍ରଯୋଜକ, ନିର୍ଦ୍ଦେଶକ, ରାଜନେତ୍ରୀ ଥିଲେ। ସେ ତାମିଲ ଚଳଚ୍ଚିତ୍ର "ଇଥୁ ସାଥିୟମ"ରେ ଅଭିନୟ କରି  ଚଳଚ୍ଚିତ୍ର ଜଗତରେ ପାଦ ଦେଇଥିଲେ। ୧୯୬୮ ମସିହାରେ "ସପ୍ନୋ କା ସୌଦାଗର ଚଳଚ୍ଚିତ୍ରରେ ସେ ମୁଖ୍ୟ ଭୁମିକାରେ ପ୍ରଥମ କରି ଅଭିନୟ କରିଥିଲେ। ମଳିନୀଙ୍କୁ ସେହି ସମୟରେ "ଡ୍ରିମ୍ ଗାର୍ଲ" ରୂପେ ସମ୍ଭୋଧନା କରି ତାଙ୍କୁ ପ୍ରୋତ୍ସାହିତ କରାଯାଉଥିଲା,ଏବଂ ୧୯୭୭ରେ ସେ ଏହି ନାମର ଏକ ଚଳଚ୍ଚିତ୍ର କରିଥିଲେ। ତାଙ୍କ ଅଧିକାଂଶ ଚଳଚ୍ଚିତ୍ରରେ ଧର୍ମେନ୍ଦ୍ର, ରାଜେଶ ଖାନା, ଦେବ ଆନନ୍ଦ ସ୍ୱାମୀ ଭୁମିକାରେ ଥାଇ ହେମାଙ୍କ ବିପରୀତ ପକ୍ଷେ ଅଭିନୟ କରିଥିଲେ। ସେ ୧୫୦ରୁ ଅଧିକ ଚଳଚ୍ଚିତ୍ରରେ ଅଭିନୟ କରିଛନ୍ତି। ମଳିନୀ ତାଙ୍କ ଅଭିନୟ ସମୟରେ ୧୧ ଥର Filmfare award for best actress ପାଇଁ ମନୋୟନ ହେଇଛନ୍ତି,୧୯୭୨ରେ ପୁରସ୍କୃତ ମଧ୍ୟ ହୋଇଛନ୍ତି। ୨୦୦୦ ମସିହାରେ ମଳିନୀ, ଭାରତ ସରକାରଙ୍କଦ୍ୱାରା Filmfare lifetime achievement award ଏବଂ ପଦ୍ମଶ୍ରୀ ପୁରସ୍କାର  ପାଇଛନ୍ତି।  ୨୦୦୩ରୁ ୨୦୦୯ ପଯ୍ୟନ୍ତ  ମଳିନୀ ବି.ଜେ.ପି ପ୍ରତିନିଧି ଭାବେ ରାଜ୍ୟସଭାକୁ ଚୟନ ହୋଇଥିଲେ। ୨୦୧୪ ମସିହାରେ ହେମା ମଳିନୀ ଲୋକ ସଭା ପାଇଁ ମନୋୟନ ହୋଇଥିଲେ। ମଳିନୀ ଦାନଶୀଳ କାର୍ଯ୍ୟରେ ଓ ସମାଜ ସାହସିକତା କାର୍ଯ୍ୟରେ ଜଡ଼ିତ ଅଛନ୍ତି।

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜୀବିତ ବ୍ୟକ୍ତି
ନିନା ଗୁପ୍ତା

ନିନା ଗୁପ୍ତା  (ଜନ୍ମ: ୪ ଜୁଲାଇ ୧୦୫୯) ଜଣେ ଭାରତୀୟ ଫିଲ୍ମ ତଥା ଦୂରଦର୍ଶନ ଅଭିନେତ୍ରୀ । ସେ ୧୯୯୪ ମସିହାରେ ତାଙ୍କର ସହ - ଅଭିନେତ୍ରୀ ଭାବରେ ଅଭିନୟ ପାଇଁ " ୱୋ ଛୋକରି " ଫିଲ୍ମରେ ଜାତୀୟ ପୁରସ୍କାର ପାଇଥିଲେ । ସେ ଶାମ ବେନେଗାଳ ଓ ଅରବିନ୍ଦନଙ୍କ ପରି ସମାନ୍ତରାଳ ଫିଲ୍ମ ନିର୍ମାତାଙ୍କ ଫିଲ୍ମରେ ଅଭିନୟ କରି ଜାତୀୟ ଖ୍ୟାତି ପ୍ରାପ୍ତ ହେଇଥିଲେ । ଏହା ସହ ସେ ଟିଭି ସିରିୟାଲରେ ଅଭିନୟ ସହ ରିଆଲିଟି ଶୋରେ ମଧ୍ୟ ଆଙ୍କର ଭାବରେ କାର୍ଯ୍ୟ କରୁଥିଲେ । Bold and dutiful MALA KUMAR, The Hindu, 16 December 2005.

 ପ୍ରାଥମିକ ଜୀବନୀ ଓ କାର୍ଯ୍ୟ 
ନିନା ଗୁପ୍ତା ନୂଆ ଦିଲ୍ଲୀ ସହରରେ ଜନ୍ମ ଗ୍ରହଣ କରି ଲରେନ୍ସ ସ୍କୁଲରେ ଶିକ୍ଷା ଲାଭ କରିଥିଲେ । ସେ ସଂସ୍କୃତରେ ସ୍ନାତକୋତ୍ତର ସହ ଏମ୍. ଫିଲ୍ କରିଛନ୍ତି ।
 
 ଭାରତୀୟ ଫିଲ୍ମ  
ନିନା ଖଳନାୟକ , ଯୁନୁନ , ସାଥ ସାଥ , ଯେ ନଜଦିକିୟାନ , ମାଣ୍ଡୀ , ଶ୍ରୀମାନ ଶ୍ରୀମତୀ ,  ନଜର , ଶାନ ଆଦି ଅନେକ ବ୍ଯବସାୟିକ ଫିଲ୍ମରେ ସହ ଅଭିନେତ୍ରୀ ଭାବରେ କାର୍ଯ୍ୟ କରି ଲୋକପ୍ରିୟ ହେଇଥିଲେ । ଏହା ସହ ସେ ଅନେକ ସମାନ୍ତରାଳ ଫିଲ୍ମରେ ଅଭିନୟ କରିଥିଲେ । 

 ଆନ୍ତର୍ଜାତିକ ଫିଲ୍ମ  
ନିନା ୧୯୮୨ ମସିହା ନିର୍ମିତ "ଗାନ୍ଧୀ ", ହଲିବୁଡ ନିର୍ମାତା ମାର୍ଚଣ୍ଟ ଆଇଭୋରୀଙ୍କ ଫିଲ୍ମ " The Deceivers" ,(୧୯୮୮)  " ମିର୍ଜା ଘାଲିବ ( ୧୯୮୯ ), " The Custody" (୧୯୯୩) ଓ " Cotton Mary " ( ୧୯୯୯)ରେ ଅଭିନୟ କରିଥିଲେ । 

 ଟେଲିଭିଜନ କାର୍ଯ୍ୟ 
ନିନା ଭାରତୀୟ ଟେଲିଭିଜନରେ ଖୁବ ସଫଳ ନାୟିକା ଭାବରେ କାର୍ଯ୍ୟ କରିଥିଲେ । ତାଙ୍କର ୧୯୮୫ ମସିହାର ଧାରାବାହିକ "ଖାନଦାନ" , ୧୯୮୭ର "ମିର୍ଜା ଘାଲିବ" , ୧୯୮୮ର "ଭାରତ ଏକ ଖୋଜ "୨୦୦୯ରେ ନିର୍ମିତ  " କିତନା ମୋହବ୍ୱତ ହେ " ଇତ୍ୟାଦି ଖୁବ ପସଦଜନକ ହେଇଥିଲା । ଅଭିନୟ ବ୍ୟତୀତ ଅନେକ ରିଏଲିଟି ଶୋ ଧାରାବାହିକରେ ସେ ଆଙ୍କର ଭାବରେ କାର୍ଯ୍ୟ କରିଛନ୍ତି । ନିର୍ଦ୍ଦେଶିକ ଭାବରେ " ଶାନ " , ସିସ୍କି " ପରି ଧାରାବାହିକରେ ସେ ନିଜର କଳା ଦେଖେଇଛନ୍ତି । 

 ବ୍ୟକ୍ତିଗତ ଜୀବନ 
ନିନା ୧୯୮୦ ମସିହାରେ ୱେଷ୍ଟ ଇଣ୍ଡିଜର ପୂର୍ବତନ କ୍ରିକେଟ ତାରକା ଭିଭିଆନ ରିଚାର୍ଡଙ୍କ ସମ୍ପର୍କ ରଖିଥିଲେ ଓ ତାଙ୍କର ଜଣେ ଝିଅ ମାସାବା ଗୁପ୍ତା ବର୍ତ୍ତମାନ ଜଣେ ଫେସନ ଡିଜାଇନରTribune ଭାବରେ କାର୍ଯ୍ୟ କରନ୍ତି ।  କିନ୍ତୁ ସେ ୨୦୦୮ ମସିହାରେ ନୂଆ ଦିଲ୍ଲୀରେ ବିବେକ ମେହେରା ନାମକ ଜଣେ ଚର୍ତାର୍ଡ ଆକାଉଣ୍ଟାନ୍ତଙ୍କୁ ବିବାହ କରିଥିଲେ । DNA newspaperNeena Gupta thrilled with marriage, but says "Masaba is priority" Sify.com, IANS, 29 July 2008.Neena Gupta opens up.

 ପୁରସ୍କାର 
 ଜାତୀୟ ଫିଲ୍ମ ପୁରସ୍କାର - ୧୯୯୩ ଶ୍ରେଷ୍ଠ ଅଣ-କାଳ୍ପନିକ ଫିଲ୍ମ ପ୍ରଥମ ଅବଦାନ ନିର୍ଦ୍ଦେଶକ ଭାବରେ " ବାଜାର ସୀତାରାମ " ପାଇଁ 

୧୯୯୪ରେ ଜାତୀୟ ଫିଲ୍ମ ପୁରସ୍କାର , ଶ୍ରେଷ୍ଠ ସହ ଅଭିନେତ୍ରୀ ପାଇଁ " ୱୋ ଚୋକରି " ପାଇଁ 
 ଆଧାର 

 ବାହାର ଲିଙ୍କ 
 
ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ତନୁଜା ଚନ୍ଦ୍ରା

ତନୁଜା ଚନ୍ଦ୍ରା ,  (ଜନ୍ମ ଜୁନ ୩ , ୧୯୬୯ ) ଜଣେ ଭାରତୀୟ ଫିଲ୍ମ ନିର୍ଦ୍ଦେଶିକା ଓ ଲେଖିକା । ଯଶ ଚୋପ୍ରାଙ୍କ ସଫଳ ଫିଲ୍ମ " ଦିଲ ତୋ ପାଗଳ ହେ "ର ଚିତ୍ରକଥା ଲେଖିକା ଭାବରେ ସୁନାମକୁ ଆସିଥିବା ତନୁଜା ଚନ୍ଦ୍ରା ପରେ ଅନେକ ମହିଳା ପ୍ରାଧାନ୍ୟ ଫିଲ୍ମର ନିର୍ଦ୍ଦେଶନା ଦେଇଥିଲେ । ତାହା ମଧ୍ୟରୁ ୧୯୯୮ରେ ନିର୍ମିତ " ଦୁସମନ"  ଓ ୧୯୯ ମସିହାରେ ନିର୍ମିତ " ସଂଘର୍ଷ " ଅନ୍ୟତମ । .

 ସଂକ୍ଷିପ୍ତ ଜୀବନୀ 
ତନୁଜା ଜଣେ ଫିଲ୍ମ ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କର ମାଁ କାମନା ଚନ୍ଦ୍ରା ଜଣେ ଫିଲ୍ମ  କାହାଣୀ ଲେଖକ ଥିଲେ । ତାଙ୍କ ଜେଷ୍ଠ ଭ୍ରାତା ବିକ୍ରମ ଚନ୍ଦ୍ରା  ମଧ୍ୟ ଜଣେ ଫିଲ୍ମ କାହାଣୀକାର ତଥା ଅନ୍ୟ ଭ୍ରାତା ଅନୁପମ ଚୋପ୍ରା ଜଣେ ଫିଲ୍ମ ବିଶ୍ଳେଷକ । 

 ଫିଲ୍ମ ଜୀବନୀ 
୧୯୬୫ ମସିହାରେ ତନୁଜା ଟିଭି ସିରିୟାଲର ନିର୍ଦ୍ଦେଶକ ଭାବରେ ତାଙ୍କର କାର୍ଯ୍ୟ ଆରମ୍ଭ କରିଥିଲେ । ସେ ପ୍ରଥମେ " ଜମିନ ଆସମାନ "  ନାମକ ଧାରାବାହିକରେ ନିର୍ଦ୍ଦେଶନା ଦେଇଥିଲେ । ପରେ ସେ " ମୁମକିନ " ନାମକ ଏକ ଧାରାବାହିକର ନିର୍ଦ୍ଦେଶନା ଦେଇଥିଲେ । ଯାସ ଛୋପରାଙ୍କ ଫିଲ୍ମ " ଦିଲ ତୋ ପାଗଳ ହେ "ର ଚିତ୍ରନାଟ୍ୟ ସେ ରଚନା କରିଥିଲେ । ୧୯୯୮ ମସିହାରେ ସେ ମହେଶ ଭଟ୍ଟଙ୍କ ଫିଲ୍ମ " ଜଖମ "ର  ଚିତ୍ରନାଟ୍ୟ ରଚନା କରିଥିଲେ । ଏହା ପରେ ସେ କାଜୋଲ ଅଭିନୀତ ଫିଲ୍ମ "ଦୁଶମନ"ର ନିର୍ଦ୍ଦେଶନା ଦେଇଥିଲେ । ଏହି ଫିଲ୍ମ ସମାଲୋଚକ ମାନଙ୍କଦ୍ୱାରା ବହୁଳ ପ୍ରଶଂସିତ ହେଇଥିଲା ଓ  ବ୍ଯବସାୟିକ ଭାବରେ ମଧ୍ୟ ସଫଳ ହେଇଥିଲା । .

୧୯୯୯ ମସିହାରେ ତାଙ୍କ ନିର୍ଦ୍ଦେଶିତ ଫିଲ୍ମ " ଶଙ୍ଘର୍ଷ " ମହେଶ ଭଟ୍ଟଙ୍କ ପ୍ରଯୋଜନାରେ ନିର୍ମିତ ହେଇଥିଲା ଓ ଏଥିରେ ତନୁଜା ନିର୍ଦ୍ଦେଶନା ଦେଇଥିଲେ । କିନ୍ତୁ ଫିଲ୍ମଟି ବ୍ଯବସାୟିକ ଭାବରେ ସମ୍ପୂର୍ଣ୍ଣ ଅସଫଳ ଥିଲା । ଏହା ପରେ ସେ ଅନେକ ଫିଲ୍ମରେ ନିର୍ଦ୍ଦେଶନା ଦେଇଥିଲେ ମଧ୍ୟ ବିଶେଷ ସଫଳତା ପାଇ ନଥିଲେ । ସେଥି ମଧ୍ୟରୁ " ସୁର -ଥି ମେଲୋଡି ଅଫ ଲାଇଫ" ( ୨୦୦୨ ) ଓ " ଫିଲ୍ମ ଷ୍ଟାର " ସଫଳ ହେଇ ନଥିଲେ ଭି ପ୍ରଶଂସିତ ହେଇଥିଲା । 

୨୦୦୬ ମସିହାରେ ସେ ଆମେରିକାରେ " Hope and a little Sugar " ନିର୍ମାଣ କରିଥିଲେ ଓ ୨୦୧୬ରେ ମଧ୍ୟ " Silvat" ନାମକ ଫିଲ୍ମ ନିର୍ମାଣ କରୁଛନ୍ତି ।  

 ଫିଲ୍ମୋଗ୍ରାଫି 
 Year  Film  Role(s) 1997  Tamanna  Writer 1997  Dil To Pagal Hai  Writer 1998  Zakhm  Writer 1998  Dushman  Director 1999  Sangharsh  Director 2001  Yeh Zindagi Ka Safar  Director 2002  Sur – The Melody of Life  Director, writer 2005  Film Star  Director, writer 2006  Zindaggi Rocks  Director, writer 2006  Hope and a Little Sugar  Director, writer

 ଆଧାର 

 ବାହାର ଲିଙ୍କ 
 

ଶ୍ରେଣୀ:୧୯୬୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଅଞ୍ଜଳୀ ମେନନ୍

ଅଞ୍ଜଳୀ ମେନନ୍, ଜଣେ  ଭାରତୀୟ ଫିଲ୍ମ ନିର୍ଦ୍ଦେଶିକା ଓ ସଂଳାପ ଲେଖିକା । ସେ " ମଞ୍ଜଡିକୁରୁ " (Lucky Red Seeds)ନାମକ ଫିଲ୍ମରୁ ତାଙ୍କର ଲେଖିକା ଓ ନିର୍ଦ୍ଦେଶିକା ଜୀବନୀ ଆରମ୍ଭ କରିଥିଲେ । ସେ ତାଙ୍କର ପ୍ରଥମ ଫିଲ୍ମରେ ଶ୍ରେଷ୍ଠ ମାଲାୟାଲାମ ଫିଲ୍ମ ଓ ଭାରତୀୟା ଭାଷାରେ ଶ୍ରେଷ୍ଠ ନୂତନ ଅବଦାନ ଫିଲ୍ମ ପୁରସ୍କାର ଲାଭ କରିଥିଲେ । ତାଙ୍କର ଦ୍ୱିତୀୟ ଫିଲ୍ମ " ବାଙ୍ଗାଲୋର ଡେ " ଓ " ଉସ୍ତାଦ ହୋଟେଲ " ମଢ ସମାଲୋଚକ ମାନଙ୍କଦ୍ୱାରା ବହୁଳ ପ୍ରଶଂସିତ ହେଇଥିଲା ।   

 ଅଞ୍ଜଳୀଙ୍କ ଜନ୍ମ ଦକ୍ଷିଣ ଆଫ୍ରିକାର ଦୁବାଇଠାରେ ହେଇଥିଲା । ସେ ପୁନେ ବିଶ୍ୱବିଦ୍ୟାଳୟ  ଠାରେ ଗଣଯୋଗାଯୋଗ ( mass Communication) ବିଷୟରେ ସ୍ନାତକୋତ୍ତର ଡିଗ୍ରୀ କରିଥିଲେ । ଲଣ୍ଡନଠାରେ ଥିବା ଫିଲ୍ମ ସ୍କୁଲରୁ ୨୦୦୩ ମଶିହାରେ ସେ ଫିଲ୍ମ ଏଡିଟିଂ , ନିର୍ଦ୍ଦେଶନା ଓ ପ୍ରଯୋଜନାରେ ଡିଗ୍ରୀ ହାସଲ କରିଥିଲେ । ତାଙ୍କର ସେଠାରେ ପଢୁଥିବା ସମୟର ଚିତ୍ର " Black Nor White " ମଧ୍ୟ ଆନ୍ତର୍ଜାତୀୟ ଫିଲ୍ମ ଫେସ୍ତିଭାଲରେ ପ୍ରଦର୍ଶିତ ହେଇଥିଲା । 

 ଅଞ୍ଜଳୀ ପ୍ରଥମେ ୨୦୦୬ ମସିହା ଯାଏ ଭାରତରେ ଡକୁମେଣ୍ଟରୀ ଓ କ୍ଷୁଦ୍ର ଫିଲ୍ମ ନିର୍ମାଣ କରି ତାହା ସହ ମଧ୍ୟ ପ୍ରାଚ୍ୟ ଦେଶ ଓ ଇଂଲଣ୍ଡରେ ମଧ୍ୟ ଫିଲ୍ମ ନିର୍ମାଣ କରିଥିଲେ । ଏହା ପରେ ସେ ମୁମ୍ବାଇଠାରେ " ଲିଟଲ ଫିଲ୍ମ ଇଣ୍ଡିଆ " ନାମକ ଫିଲ୍ମ ନିର୍ମାଣ କମ୍ପାନୀ ସ୍ଥାପନ କରି ଫିଲ୍ମ ସବୁ ନିର୍ମାଣ କରନ୍ତି । ସେ ଜଣେ ଉତ୍ତମ ଲେଖିକା ଭାବରେ "Monsoon Feast" ନାମରେ ଏକ କ୍ଷୁଦ୍ର ଗଳ୍ପ ସଂକଳନରେ ତାଙ୍କର ଗଳ୍ପ ସବୁ ପ୍ରକାଶ କରିଛନ୍ତି । ବର୍ତ୍ତମାନ ସେ ମୁମ୍ବାଇରେ ତାଙ୍କ ସ୍ୱାମୀ ଓ ପୁତ୍ର ସହ ବସବାସ କରନ୍ତି । 

 ତାଙ୍କ ଫିଲ୍ମ 
 Year Title Director Screenwriter  ୨୦୦୦ Kerala Cafe (Happy Journey segment)   ୨୦୧୨  Manjadikuru   ୨୦୧୨  Ustad Hotel   2015 Bangalore Days   

 ପୁରସ୍କାର 
 ୨୦୧୨- ୬୦ ତମ ଜାତୀୟ ଫିଲ୍ମ ପୁରସ୍କାରରେ ଉସ୍ତାଦ ହୋଟେଲ ଫିଲ୍ମ ପାଇଁ ଶ୍ରେଷ୍ଠ ସଂଳାପ 

 ୨୦୧୩- ଏସିଯାନେଟ ଫିଲ୍ମ ପୁରସ୍କାର ସମାରୋହ  ରେ ଉସ୍ତାଦ ହୋଟେଲ ଫିଲ୍ମ ପାଇଁ ଶ୍ରେଷ୍ଠ ନିର୍ଦ୍ଦେଶନା  
 ୨୦୧୫- ଦକ୍ଷିଣ ଭାରତୀୟ ଫିଲ୍ମ ଫେୟାର ପୁରସ୍କାର ସମାରୋହରେ "ବାଙ୍ଗାଲୋର ଡେ" ପାଇଁ ଶ୍ରେଷ୍ଠ ନିର୍ଦ୍ଦେଶିକା ଓ ଶ୍ରେଷ୍ଠ ଜନପ୍ରିୟ ଫିଲ୍ମ ପୁରସ୍କାର 
 ୨୦୧୫ - ଏସିଆନେଟ ପୁରସ୍କାର ସମାରୋହ - "ବାଙ୍ଗାଲୋର ଡେ" ପାଇଁ ଶ୍ରେଷ୍ଠ ନିର୍ଦ୍ଦେଶିକା ଓ ଶ୍ରେଷ୍ଠ ଜନପ୍ରିୟ ଫିଲ୍ମ ପୁରସ୍କାର  
 ୨୦୧୫ - ବନିତା ଫିଲ୍ମ ପୁରସ୍କାର ସମାରୋହ -  "ବାଙ୍ଗାଲୋର ଡେ" ପାଇଁ ଶ୍ରେଷ୍ଠ ନିର୍ଦ୍ଦେଶିକା ଓ ଶ୍ରେଷ୍ଠ ଜନପ୍ରିୟ ଫିଲ୍ମ ପୁରସ୍କାର 
 ୨୦୧୫ - SIIMA ଫିଲ୍ମ ଉତ୍ଶାବ ରେ  "ବାଙ୍ଗାଲୋର ଡେ" ପାଇଁ ଶ୍ରେଷ୍ଠ ନିର୍ଦ୍ଦେଶିକା ଓ ଶ୍ରେଷ୍ଠ   ଫିଲ୍ମ ପୁରସ୍କାର 
 ଆନ୍ତର୍ଜାତିକ 
 ୨୦୦୮- ଶ୍ରେଷ୍ଠ ନିର୍ଦ୍ଦେଶକ" ମଞ୍ଜାଡିକୁରୁ "ଫିଲ୍ମ ପାଇଁ ହାସାଙ୍କୁଟି ପୁରସ୍କାର http://www.thehindu.com/todays-paper/parque-via-wins-best-film-award/article1398455.ece
 ୨୦୦୮- " ମଞ୍ଜଡିକୁରୁ" ପାଇଁ ଶ୍ରେସ୍ଥ ମାଲାୟଲମ ଫିଲ୍ମ ପୁରସ୍କାର FIPRESCI ଫିଲ୍ମ ପୁରସ୍କାର  

 ଆଧାର 

 ବାହାର ଲିଙ୍କ 
 Anjali Menon blog
 
ଶ୍ରେଣୀ:ଜୀବିତ ବ୍ୟକ୍ତି
ସ୍ୱପ୍ନା ପାଟକର

ଡାଃ ସ୍ୱପ୍ନା ପାଟକର , ଜଣେ ଭାରତୀୟ ଲେଖିକା , ଫିଲ୍ମ ନିର୍ମାତ୍ରୀ ତଥା ଉଦ୍ୟୋଗପତି । ସେ ଶିବସେନାର ପ୍ରତିଷ୍ଠାତ ତଥା ଜାତୀୟବାଦୀ ନେତା ବାଲ ସାହେବ ଠାକରେଙ୍କ ଉପରେ " ବାଳକାଡୁ " ନାମକ ଏକ ଫିଲ୍ମ  ନିର୍ମାଣ କରି ପ୍ରସିଦ୍ଧି ପାଇଥିଲେ । ତାଙ୍କର " ରୟାଲ ମରାଠା ଏଣ୍ଟରଟେନମେଣ୍ଟ" ନାମକ ଏକ ଫିଲ୍ମ ପ୍ରସ୍ତୁତି କମ୍ପାନୀ ରହିଛି । ସେ " ଜୀବନ ଫଣ୍ଡା " ନାମକ ଏକ ମରାଠୀ ଭାଷାରେ ପୁସ୍ତକ ରଚନା କରିଛନ୍ତି , ଯାହା ୨୦୧୩ ମସିହାରେ ପ୍ରକାଶିତ ହେବା ସହ ନିଜେ ଶିଖି ଅନେକ କାମ କରିବାକୁ ସାହାଜ୍ଯ କରିଥାଏ । .

 ଫିଲ୍ମ ନିର୍ମାତ୍ରୀ ସ୍ୱପ୍ନା 
ଇଂଲଣ୍ଡର ହର୍ଭାର୍ଡ ବ୍ୟବସାୟ ସ୍କୁଲ ଓ ଇନ୍ଦିରା ଗାନ୍ଧୀ ମୁକ୍ତ ବିଶ୍ୱବିଦ୍ୟାଳୟରୁ ଶିକ୍ଷା ପ୍ରାପ୍ତ ହେଲା ପରେ ସେ  ନିଜ "ରୟାଲ ମରାଠା ଏଣ୍ଟରଟେନମେଣ୍ଟ" କମ୍ପାନୀ ତରଫରୁ ମରାଠୀ ଭାଷାରେ " ବାଲକାଡୁ" ଫିଲ୍ମକୁ ବାଲାସାହେବ ଥାକରେଙ୍କ ଜୀବନ ଘଟଣାବଳୀ ଉପରେ ଲିଖିତ ଗଳ୍ପ ଆଧାରରେ ନିର୍ମାଣ କରିଥିଲେ । ସେଥିରେ ସେ ନିଜେ ଫିଲ୍ମର ଗୀତ ମଧ୍ୟ ରଚନା କରିଥିଲେ । 

 ସ୍ୱପ୍ନାଙ୍କ ଅନ୍ୟ ବ୍ୟବସାୟ 
ଫିଲ୍ମ ବ୍ୟବସାୟ ସହ ସ୍ୱପ୍ନା ମୁମ୍ବାଇଠାରେ ହୋଟେଲ ଶିଳ୍ପର ବ୍ୟବସାୟ ମଧ୍ୟ କରନ୍ତି । ତାଙ୍କର ସେଠାରେ " ସାଫ୍ରାନ ୧୨ " ନାମକ ଏକ ବହୁମୂଖୀ ହୋଟେଲ ରହିଛି । 

 ଆଧାର  ସମୂହ 

 ବାହାର ଲିଙ୍କ 
 
 
ଶ୍ରେଣୀ:୧୯୮୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ରାଜବିର କୌର

ରାଜବିର କୌର,  ଜଣେ ପୂର୍ବତନ ଭାରତୀୟ ମହିଳା ହକି ଅଧିନାୟକ । ସେ ଭାରତୀୟ ରାଜ୍ୟ ପଞ୍ଜାବର ଚଣ୍ଡୀଗଡ଼ ସହର  ରେ ଜନ୍ମ ଗ୍ରହଣ କରିଥିଲେ । ତାଙ୍କୁ ତାଙ୍କର ଉଲ୍ଲେଖନୀୟ ଅବଦାନ ପାଇଁ 1984 ମସିହାରେ ଅର୍ଜୁନ ପୁରସ୍କାର ପ୍ରଦାନ କରାଯାଇଥିଲା । 

ରାଜବିର ଏକ ମାତ୍ର ମହିଳା ହକି ଖେଳାଳି ଯେ କି କ୍ରମାଗତ 4ଟି ଏସୀୟ କ୍ରୀଡ଼ାରେ ଭାରତ ପାଇଁ ହକି ଖେଳିଥିଲେ । ସେ ୧୯୮୨ , ୧୯୮୫, ୧୯୯୦ ଓ ୧୯୯୪ ମସିହା ଏସୀୟ  କ୍ରୀଡ଼ାରେ ଭରତ ତରଫରୁ ଖେଳିଥିଲେ । 

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଜଉନା ମୁର୍ମୁ

thumb|ଭୁବନେଶ୍ୱରରେ ଅନୁଷ୍ଠିତ ୨୨ତମ ଏସୀୟ ଆଥଲେଟିକ୍ସ ଚାମ୍ପିୟାନସିପରେ ଜଉନା
ଜଉନା ମୁର୍ମୁ ଜଣେ ଭାରତୀୟ ମହିଳା ଆଥଲେଟ । ତାଙ୍କର ଜନ୍ମ ଓଡ଼ିଶାର ମୟୂରଭଞ୍ଜ ଜିଲ୍ଲାରେ  ହୋଇଥିଲା । ସେ ୪୦୦ ମିଟର ଦୌଡ଼ ଓ ୪୦୦ ମିଟର ହଡଲ୍ସ ଦୌଡ଼ ପ୍ରତିଯୋଗୀତାରେ ଭାଗନେଇ ଅନେକ ଜାତୀୟ ପୁରସ୍କାର ପାଇଛନ୍ତି । ସେ ଓଡ଼ିଶାର କୋଚ ଅରୁଣ କୁମାର ଦାସ ଓ ସୁଭାଷ ଚନ୍ଦ୍ର ଦାଶମହାପାତ୍ରଙ୍କଠାରୁ ପ୍ରଶିକ୍ଷଣ ନେଇଥିଲେ ।http://www.orisports.com/PersonDetails.aspx?pId=Mjk0

 କ୍ରୀଡ଼ା କୃତି 
ଜଉନା, ଜାତୀୟ ଓ ଆନ୍ତର୍ଜାତୀୟ ସ୍ତରରେ ଅନେକ ପ୍ରତିଯୋଗୀତାରେ ଭାଗ ନେଇ ପଦକ ପ୍ରାପ୍ତ କରିଛନ୍ତି । 

 ଆନ୍ତର୍ଜାତିକ 
 ୨୦୧୦ ମସିହାରେ ଚୀନ ଦେଶର ଗୁଆଙ୍ଗଝୌଠାରେ ଏସୀୟ କ୍ରୀଡ଼ାରେ ସେ ୪୦୦ ମିଟର ହର୍ଡଲ୍ସରେ ୪ର୍ଥ ସ୍ଥାନରେ ରହି ଅଳ୍ପକେ ପଦକ ପାଇବାରୁ ବଞ୍ଚିତ ହୋଇଠିଲେ । 
 ୨୦୧୦ ମସିହାରେ ନୂଆ ଦିଲ୍ଲୀଠାରେ ହେଇଥିବା ୩ୟ ଏସୀୟ ଅଲ ଷ୍ଟାର ଆଥଲେଟିକ ଏମଆଇଟିରେ ସେ ୪୦୦ ମିଟର ହର୍ଡଲ୍ସରେ ସ୍ୱର୍ଣ୍ଣ ପଦକ ଜିତିବା ସହ ୪୦୦ ମିଟର ଦୌଡରେ ବ୍ରୋଞ୍ଜ ପଦକ ଜିତି ଥିଲେ । 
 ୨୦୧୦ ମସିହା ଦକ୍ଷିଣ ଏସୀୟ କ୍ରୀଡ଼ାରେ ସେ ୪୦୦ ମିଟର ହାଡଲ୍ସ ଓ ୪X ୪୦୦ ମିଟର ରିଲେ ରେଶରେ ସ୍ୱର୍ଣ୍ଣ ପଦକ ପାଇଥିଲେ ।

 ଜାତୀୟ 
ସେ ଜାତୀୟ ପ୍ରତିଯୋଗୀତାରେ ୪୦୦ ମିଟର ଦୌଡ଼ରେ ରୌପ୍ୟ ପଦକ ପାଇଥିଲେ ଓ ଅନେକ ପ୍ରତିଯୋଗୀତାରେ ପଦକ ପାଇଛନ୍ତି ।

 ନିଶା ଔଷଧ ସେବନ 
୨୦୧୧ ମସିହା ମଇ ମାସରେ ତାଙ୍କର ରକ୍ତ ପରୀକ୍ଷାରେ ନିଷିଦ୍ଧ ଔଷଧ ବାହାରିବାରୁ ତାଙ୍କୁ ୨ ବର୍ଷ ପାଇଁ କ୍ରୀଡ଼ାରେ ଭାଗ ନେବାରୁ ବାସନ୍ଦ କରାଯାଇଥିଲା ।IAAF Newsletter No.135 (Jul/Aug). K.P. Mohan: Quarter-milers Mandeep Kaur, Jauna Murmu provisionally suspended, The Hindu, 30 June 2011

 ଆଧାର 

ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ମହିଳା ଖେଳାଳୀ
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ
ମେଧା ପାଟକର

ମେଧା ପାଟକର (୧ ଡିସେମ୍ବର ୧୯୫୪), ଜଣେ ସମାଜସେବୀ ଯେ କି ଆଦିବାସୀ,ଦଳିତ, ଚାଷୀ, ଶ୍ରମିକ ଏବଂ ମହିଳାଙ୍କ ପ୍ରତି ହଉଥିବା ଅନ୍ୟାୟ ବିରୋଧରେ ବିଭିନ୍ନ ପ୍ରକାରର କାର୍ଯ୍ୟ କରନ୍ତି ଏବଂ ସେ ବିଭିନ୍ନ ରାଜନୈତିକ ଓ ମହତ୍ୱପୂର୍ଣ୍ଣ କାର୍ଯ୍ୟ କରିଛନ୍ତି। ସେ ତିନୋଟି ରାଜ୍ୟର:ମଧ୍ୟପ୍ରଦେଶ, ମହାରାଷ୍ଟ୍ର, ଏବଂ ଗୁଜରାଟ ୩୧ ବର୍ଷ ପୁରୁଣା ଲୋକମାନଙ୍କୁ ନେଇ ଆନ୍ଦୋଳନ ଆରମ୍ଭ କରିଥିଲେ।ନର୍ମଦା ବଞ୍ଚାଅ ଆନ୍ଦୋଳନ(ଏନବିଏ) ଉଦ୍ଦେଶ୍ୟ ଥିଲା କି ଡ୍ୟାମ କାର୍ଯ୍ୟରେ ଅସୁବିଧାର ସମ୍ମୁଖୀନ ହେଇଥିବା ଲୋକମାନଙ୍କୁ ଉଚିତ ନ୍ୟାୟ ମିଳୁ। ସେ ନ୍ୟାସନାଲ ଆଲେଆନ୍ସ ଅଫ୍ ପିପୁଲ ମୁମ୍ବମେଣ୍ଟ, ଏବଂ ଅାଲେଆନ୍ସ ପିପୁଲ ଅର୍ଗନାଇଜେସନର ପ୍ରତିଷ୍ଠାତା।  ସେ ଡ୍ୟାମ କମିଶନର,ଯେ ଦୁନିଆର ପରିବେଶ, ସାମାଜିକ,ରାଜନୀତିକ ଓ ଆର୍ଥିକ ବିକାଶ ପାଇଁ କାର୍ଯ୍ୟ କରିଥାଏ ତାଙ୍କ ସମୁଖରେ ସେ ଡ୍ୟାମର ଏକ ପ୍ରସ୍ତାବ ଉପସ୍ଥାନ କରିଥିଲେ,ଅଲଗା ଉପାୟ ମଧ୍ୟ ଚିନ୍ତା କରିଥିଲେ।

ପ୍ରାରମ୍ଭ ଜୀବନ
ସ୍ୱାଧୀନ ସଂଗ୍ରାମୀ ଏବଂ ଶ୍ରମିକ ସଂଗଠନ ନେତ୍ରୀ ମେଧା ପାଟକାରଙ୍କ ଜନ୍ମ ମୁମ୍ବାଇ, ମହାରାଷ୍ଟ୍ରରେ ୧ଡିସେମ୍ବର୧୯୫୪ ତାଙ୍କ ମାତା ଇନ୍ଦୁମତୀ ପିତା ବସନ୍ତ କହନକର।ପାଟକର ସୋସିଆଲ ୱର୍କରେ ଏମେ ଟାଟା ଇଂଷ୍ଟିଚିୟୁଟ ଅଫ୍ ସୋସିଆଲ ସାଇନ୍ସ କଲେଜରେ କାଟିଥିଲେ।ସେ ସ୍ୱେଚ୍ଛା ସଂଗଠନମାନଙ୍କ ସହ ମୁମ୍ବାଇରେ  ଅନୁସୂଚିତ ଲୋକମାନଙ୍କ ପାଇଁ ୫ ବର୍ଷ କାର୍ଯ କରିଥିଲ, ସେ ୩ ବର୍ଷ ପାଇଁ ଉତ୍ତର-ପୂର୍ବ ଗୁଜରାଟ ଜିଲ୍ଲାରେ ଅନୁସୂଚିତ ଜନଜାତି ଜାତିଙ୍କ ପାଇଁ ବିଭିନ୍ନ କାର୍ଯ୍ୟ କରିଥିଲେ। ସେ ପିଏଚଡ଼ିରେ ସ୍କାରଲସିପ ପାଇ ଟିଇସସରେ,ଅର୍ଥନୀତିକ ଉନ୍ନତି ଏବଂ ପରମ୍ପରା ସମାଜ ଉପରେ କିପରି ପ୍ରଭାବ ପକାଉଛି ତାଉପରେ ପଢ଼ିଥିଲେ।

ବିଭିନ୍ନ କାର୍ଯ୍ୟରେ ସକ୍ରିୟ

ନର୍ମଦା ବଞ୍ଚାଅ ଆନ୍ଦୋଳନ
ନର୍ମଦା ବଞ୍ଚାଅ ଆନ୍ଦୋଳନ ଏକ ସାମାଜିକ ଆନ୍ଦୋଳନ ଯାହା୧୯୮୫ରେ  ଆରମ୍ଭ ହୋଇଥିଲା ଯାହାର ଉଦେଶ୍ୟ ଥିଲା ଆଦିବାସୀ, କିଷାନ, ମାଛଚାଷୀଙ୍କ ଏବଂ ନର୍ମଦା କୂଳରେ ବସବାସ କରୁଥିବା ଲୋକମାନଙ୍କଅଧିକାର ଓନ୍ୟାୟ ପାଇଁ ଥିଲା।ସବୁ ବର୍ଗର ଲୋକ ତାଙ୍କ ସହ ଏକମତ ଥିଲେ।
thumb|ମାର୍ଚ୍ଚ ୨୦୧୨ରେ ମେଧା ପାଟକାର

ଘର ବଞ୍ଚାଅ ଘର ବନାଅ ଆନ୍ଦୋଳନ
ହିରନନ୍ଦିନୀ ଜମି ଘୋଟଲା

ରାଜନୀତି ଜୀବନ
ପୁରସ୍କାର ଓ ସମ୍ମାନ

 ୧୯୯୧: ରାଇଟ ଲିଭିଲିହୁଡ଼ ଆୱାର୍ଡ
 ୧୯୯୨: ଗୋଲଡ଼ମ୍ୟାନ ଏନଭରମେଣ୍ଟ ଆୱାର୍ଡ 
 ୧୯୯୫: ଗ୍ରୀନ ରିବୋନ ଆୱାର୍ଡ ,ବିବିସି ପାଇଁ ,ଇଂଲଣ୍ଡବେଷ୍ଟ ଅନ୍ତର୍ଜାତୀୟ ରାଜନୀତି ପ୍ରଚାରକ
 ୧୯୯୯: ହିୟୁମାନ ରାଇଟ ଡେଫେନଡ଼ରସ୍,ଅନ୍ତର୍ଜାତୀୟ ଆମେନଷ୍ଟରି, ଜର୍ମାନୀ 
 1999: ଏମ.ଏ. ଥୋମାସ ନ୍ୟାସନାଲ ହିୟୁମାନ ରାଇଟ ଆୱାର୍ଡ ଭାରତ ଗାଁ ଆନ୍ଦୋଳନ
 ୧୯୯୯:ପର୍ସନ ଅଫ୍ ଦି ଇୟର ବିବିସି
 ୧୯୯୯: ଦିନନାଥ ମଙ୍ଗେସକର ଆୱାର୍ଡ
 ୧୯୯୯:କୁଣ୍ଡଳ ଲାଲ ଆୱାର୍ଡ ଶାନ୍ତି ପାଇଁ
 ୧୯୯୯: ମହାତ୍ମା ଫୁଲେ ଆୱାର୍ଡ
 ୨୦୧୩: ଭୀମ ବାଇ ଆମ୍ବେଦକର ଆୱାର୍ଡ 
 ୨୦୧୪: ମଦର ଟେରେସା ଆୱାର୍ଡ ସାମାଜିକ ନ୍ୟାୟ ପାଇଁ,

ସମ୍ମାନ

ସମ୍ମାନ
ତୋରାଣି

thumb|322x322_ପିକସେଲ|ମାଟି କୁଡ଼ୁଆରେ ତୋରାଣି
ତୋରାଣି ଓଡ଼ିଆମାନଙ୍କର ଗୋଟିଏ ମୁଖ୍ୟ ପାନୀୟ ଖାଦ୍ୟ ।  ଖରାଦିନରେ ଏହା ଗରମ ଭାତରେ ମିଶାଇ ପଖାଳଭାତ ଖିଆଯାଇଥାଏ ।  ଖରାଦିନେ ଗରମରୁ ରକ୍ଷା ପାଇବା ପାଇଁ ତୋରାଣୀକୁ ପିଇଥାଆନ୍ତି ।  କୁହାଯାଏ ତୋରାଣୀ ଗରିବମାନଙ୍କ ଦ‌ହି ଲସୀ ।  ରାତୀରେ ବଳିଯାଇଥିବା ଭାତରେ ଏହି ତୋରାଣୀ ମିଶାଇ ରଖାଦେଲେ ଆରଦିନ ଭାତ ଖରାପ ହୁଏ ନାହିଁ । ଏଥିରେ ଔଷଧୀୟ ଗୁଣ ରହିଛି ।

ପ୍ରସ୍ତୁତି ପ୍ରଣାଳୀ

ଭାତ ହୋଇସାରିଲା ପରେ ପେଜକୁ ବାହାର କରି କଂସାରେ ରଖାଯାଇଥାଏ ଏବଂ ପେଜ ଥଣ୍ତା ହୋଇସାରିଲା ପରେ ସେଥିରେ ଅଳ୍ପ ପାଣି ମିଶାଇ ତାକୁ ସେମିତି ଘୋଡ଼େଇ ରଖାଯାଇଥାଏ ।  ପ୍ରତି ଦିନ ସେଥିରେ ଅଳ୍ପ ଅଳ୍ପ ପାଣି ମିଶାଇ ତାକୁ ହାତରେ ଘାଣ୍ଟି ଦିଆଯାଏ । ୪-୫ ଦିନ ମଧ୍ୟରେ ଏହା ଖଟା ତୋରାଣି ହୋଇଥାଏ । କୁହାଯାଏ ମାଟିହାଣ୍ତିରେ ତୋରାଣି ରଖିଲେ ଏହା ଶୀଘ୍ର ଖଟା ହୋଇଥାଏ ଓ ଖରାପ ମଧ୍ୟ ହୁଏ ନାହିଁ । ତୋରାଣି ଅଧିକ ଖଟା ହୋଇଗଲେ ଏଥିରୁ କାଞ୍ଜି/ତୋରାଣି ସୁପ୍ ପ୍ରସ୍ତୁତ କରାଯାଏ । ଖରାଦିନରେ ଏଥିରେ କଞ୍ଚା ଲଙ୍କା, ଲୁଣ ମିଶାଇ ତୋରାଣି ଲସି ତିଆରି କରାଯାଇଥାଏ । 

କାଞ୍ଜି ପ୍ରସ୍ତୁତି ପ୍ରଣାଳୀ

ପ୍ରାୟ ଖରାଦିନେ ଓଡ଼ିଆଘରେ କାଞ୍ଜି ତିଆରି ହୋଇଥାଏ । ତୋରାଣି ବ‌ହୁତ ଦିନ ରହିଗଲେ ଖଟା ଅଧିକ ହୋଇଯାଏ ।  ଏହି ଖଟା ତୋରାଣିରେ ଭେଣ୍ତି, ଶିମ୍ବ, ବୁଢ଼ା ବାଇଗଣ, ମୂଳା, ବଇତାଳୁ/କ‌ଖାରୁକୁ କାଟି ଏହାକୁ ହଳଦୀଗୁଣ୍ତ ଓ ଲୁଣ ପକାଇ ଶିଝାଯାଏ । ଏଥିରେ ରସୁଣ, ଶୁଖିଲା ଲଙ୍କା, ପଞ୍ଚୁଫୁଟଣ ଓ କଡ଼ିପତା/ଭୃସଙ୍ଗ ପତ୍ରରେ ଫୁଟଣ କରାଯାଇଥାଏ ।  ଏଥିରେ ମଧ୍ୟ ଔଷଧିୟ ଗୁଣ ରହିଛି ।  ଆଜିକାଲି ତୋରାଣି ବ‌ଦଳରେ ଦ‌ହିକାଞ୍ଜି କରାଯାଉଛି ।
 ଆଧାର 

ଶ୍ରେଣୀ:ପାନୀୟ
ହମ୍ପି କୋନେରୁ

ହମ୍ପି କୋନେରୁ ,  (ଜନ୍ମ ୩୧  ମାର୍ଚ ୧୯୮୭ , ବିଜଯବାଦାଠାରେ ) ଜଣେ ଭାରତୀୟ ମହିଳା ଚେସ ଖେଳାଳି । ସେ ଭାରତର ସର୍ବକନିଷ୍ଠ ମହିଳା ଗ୍ରାଣ୍ଡମାଷ୍ଟର । ସେ ୨୦୦୭ ମସିହାରେ ଆନ୍ତର୍ଜାତିକ ମହିଳା ଚେସରେ ୨୬୦୬ ରେଟିଙ୍ଗ ପାଏଣ୍ଟ ପାଇ ଶ୍ରେଷ୍ଠ ମହିଳା ଖେଳାଳି ଭାବରେ ବିବେଚିତ ହେଇଥିଲେ । .FIDE: Koneru's rating progress chart FIDE

୨୦୦୩ ମସିହାରେ ସେ ମାତ୍ର ୧୫ ବର୍ଷ ବୟସରେ ମହିଳା ଗ୍ରାଣ୍ଡମାଷ୍ଟର ଉପାଧି ପାଇ ଯୁଡିଥ ପୋଲାଗାରଙ୍କ ରେକର୍ଡ ଭାଙ୍ଗିଥିଲେ । ପରେ ୨୦୦୮ ମସିହାରେ ଚୀନର ହାଉ ୟିଫାନ ସେହି ରେକର୍ଡ ଭାଙ୍ଗି ଥିଲେ । ;  

 କ୍ରୀଡ଼ା ଜୀବନୀ 
୧୯୯୭ ମସିହାରେ ହାମ୍ପି ବିଶ୍ୱ ଜୁନ ଚେସ ଚମ୍ପିଅଂଶିପରେ 10 ବର୍ଷରୁ କମ ବାଳିକା ବର୍ଗରେ ୩ଟି ସ୍ୱର୍ଣ୍ଣ ପଦକ ପାଇଥିଲେ । ସେ ୧୯୯୮ ମସିହାରେ ୧୨ ବର୍ଷ ବର୍ଗରେ ଓ ୨୦୦୦ ମସିହାରେ ୧୪ ବର୍ଷ ବର୍ଗରେ ଏସୀୟ ଚେସ ଚମ୍ପିୟାନଶିପରେ ପ୍ରତିଯୋଗିତା କରି ବାଳକମାନଙ୍କ ସହ ମଧ୍ୟ ଖେଳିଥିଲେ । ୨୦୦୧ ମସିହାରେ ସେ ବିଶ୍ୱ ଜୁନିଅର ବାଳିକା ଚମ୍ପିୟାନଶୀପରେ ବିଜୟୀ ହେଇଥିଲେ । ପର ବର୍ଷ ସେ ଚୀନର ଝଅ କ୍ଷୁଇଙ୍କ ସହ ସମାନ ପଏଣ୍ଟ  ରଖି ଦ୍ୱିତୀୟ ସ୍ଥାନରେ ରହିଥିଲେ ।Goa 2002 – 20° Campeonato Mundial Juvenil Feminino BrasilBase ୨୦୦୪ ମସିହା ବିଶ୍ୱ ଚମ୍ପିୟାନଶିପରେ ସେ ବାଳକ ମାନଙ୍କ ସହ ଖେଳିଥିଲେ । ସେଥିରେ ଭାରତର ହରିକୃଷ୍ଣ ଚମ୍ପିୟାନ ହେଇଥିଲେ । ସେଥିରେ ହାମ୍ପି ୫ ମ ସ୍ଥାନ ପ୍ରାପ୍ତ ହେଇଥିଲେ । .Cochin 2004 – 43° Campeonato Mundial Juvenil BrasilBase

 ୨୦୦୦ ଓ ୨୦୦୨ ମସିହାରେ ସେ ବ୍ରିଟିଶ ମହିଳା ଚେସ ଚମ୍ପିୟାନଶୀପ , ୨୦୦୩ ମସିହାରେ ଏସୀୟ ମହିଳା ଚେସ ଚମ୍ପିୟାନଶୀପରେ ବିଜୟୀ ହେଇଥିଲେ । .10th Asian Women's Individual Chess Championship FIDE୨୦୦୫ ମସିହାରେ ସେ ରୁଷିଆର ବରିଷ୍ଠ ମହିଳା ପ୍ରତିଯୋଗୀ ମାନଙ୍କ ସହ ଖେଳି ନର୍ଥ ଉରାଲ କପରେ ବିଜୟିନୀ ହେବାର ସୌଭାଗ୍ୟ ଅର୍ଜନ କରିଥିଲେ । 

ହାମ୍ପି ବିଶ୍ୱ ମହିଳା ଚେସ ଚମ୍ପିୟାନଶୀପରେ ୨୦୦୪ ମସିହାରେ ପ୍ରଥମେ ଅଂଶ ଗ୍ରହଣ କରି ତାହା ପରବର୍ତ୍ତୀ ସମସ୍ତ ବିଶ୍ୱ କପରେ ଭାଗ ନେବା ସହ ୨୦୦୪ , ୨୦୦୮ ଓ ୨୦୧୦ ମସିହାରେ ସେମିଫାଇନାଲ ଯାଏ ପହଞ୍ଚିଥିଲେ । .

ମୁମ୍ବାଇଠାରେ ସେ ୨୦୦୯ ମସିହା ମେୟର କପରେ ସେ ବିଶ୍ୱର ପୋଖତ ପୁରୁଷ ଚେସ ଖେଳାଳିଙ୍କ ସହ ମଧ୍ୟ ଖେଳି ପ୍ରଥମ ୪ଟି ସ୍ଥାନ ମଧ୍ୟରେ ରହିଥିଲେ । .<

୨୦୦୯ ମସିହାରେ ତାଙ୍କୁ ତୁରୀଣଠାରେ ଚାଲିଥିବା ୩୭ ତମ ବିଶ୍ୱ ଚେସ ଅଲିମ୍ପିଆଡରେ  ଜାଣି ଶୁଣି ଭାଗ ନ ନେଇଦେବାର ଅଭିଯୋଗ ଭାରତୀୟ ଚେସ ଫେଡେରେସନ ବିରୁଦ୍ଧରେ ଆଣିଥିଲେ ।  ତାଙ୍କ କୋଚ ଭାବରେ ରହିଥିବା ତାଙ୍କ ପିତା କୋନେରୁ ଅଶୋକଙ୍କୁ ତାଙ୍କ ସଙ୍ଗେ ଯିବାକୁ ନ ଦେବାର ଅଭିଯୋଗ ମଧ୍ୟ ସେ କରିଥିଲେ ଓ ସେହି ବିବାଦ ବର୍ତ୍ତମାନ ଯାଏ ରହିଛି । 

 ବ୍ୟକ୍ତିଗତ ଜୀବନୀ 
ତାଙ୍କ ପିତା କୋନେରୁ ଅଶୋକ ଓ ମାତା ଲତା ଅଶୋକ ଥିଲେ ।ସେ ୨୦୧୪ ମସିହାରେ ଦସାରୀ ଅନ୍ୱେଷଙ୍କୁ ବିବାହ କରିଥିଲେ । ବର୍ତ୍ତମାନ ସେ ONGC ଅଧୀନରେ କାର୍ଯ୍ୟରତ । 

 ପୁରସ୍କାର ଓ ଅବଦାନ ସବୁ 
ଡାହାଣ|thumb|Wijk aan Zee, 2006
 ୧୯୯୦ ମସିହାରେ ସେ ଏସିଯାର ସର୍ବକନିଷ୍ଠ ମହିଳା ଇଣ୍ଟରନାସନାଳ ମାଷ୍ଟର ( WIM) ହେଇଠିଲେ । 
 ୨୦୦୧ମସିହାରେ ସେ ଭାରତର ସର୍ବକନିଷ୍ଠ ମହିଳା ଗ୍ରାଣ୍ଡମାଷ୍ଟର ହେଇଥିଲେ ।
 ୨୦୦୩ ମସିହାରେ ତାଙ୍କୁ ଅର୍ଜୁନ ପୁରସ୍କାର ମିଳିଥିଲା । i
 ୨୦୦୭ ମସିହାରେ ତାଙ୍କୁ ପଦ୍ମଶ୍ରୀ ପୁରସ୍କାର ମିଳିଥିଲା । 

 ଆଧାର 

 ବାହାର ଲିଙ୍କ 
 Humpy Koneru chess games at 365Chess.com
 Koneru Humpy chess games (1997–2000) at 365Chess.com
 
 Interview with GM Koneru Humpy by LatestChess.com
 
ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଭାରତୀୟ ଚେସ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ